પ્રથમ તબક્કામાં મૂહુર્તના કામ તરીકે ભારતમાંથી અફઘાનિસ્તાન માટેનો ઘઉંનો જથ્થો મોકલાયો હતો. (ઓક્ટોબરમાં જ આ પોર્ટ પર મોકલી દેવાયો હતો, જ્યાંથી તેને અફઘાનિસ્તાન રોડ માર્ગે મોકલાયો હતો.) આ પ્રોજેક્ટમાં ઇરાન ઉપરાંત તેના પડોશી દેશોને સાથે લેવા માટે પોર્ટના પ્રથમ તબક્કાના પ્રારંભે 17 દેશોના મહેમાનોને બોલાવાયા હતા. ભારતમાંથી શિપિંગ મંત્રાલયના રાજ્યકક્ષાના પ્રધાન પી. રાધાકૃષ્ણન હાજર રહ્યા હતા. અફઘાનિસ્તાન સહિતના આ દેશોને દરિયો નથી મળતો એટલે આ પોર્ટનો લાભ વાયા ઇરાન તેમને મળી શકે છે.